text: Í dag varð nýggja heimasíðan foroyakort.fo tikin í nýtslu. Umframt at tað ber til at fara inn og hyggja at alskyns kortum av Føroyum, eru hesi nú eisini tøk at nýta talgilt hjá øllum. Ein kann taka niður kort og aðrar lendisdátur og nýta tær í egnum skipanum og forritum, ókeypis og frítt. Eitt nú kunnu fyritøkur menna forrit og skipanir grundað á kortini, men frítt er hjá øllum at nýta dáturnar til privat, vinnulig og almenn endamál.
text: #000000
text: Nýggja heimasíðan er eitt samstarv millum Talgildu Føroyar og Umhvørvisstovuna, sum umsitur føroysku grundardáturnar og fyri stuttum yvirtók kortmyndugleikan úr Danmark. Kortal.fo, sum nógvir føroyingar brúka dagliga, er partur av nýggju heimasíðuni. Afturat kendu kortunum á kortal.fo eru fleiri stakkort og vevtænastur á nýggju síðuni.
text: #000001
text: Foroyakort.fo er liður í arbeiðinum hjá Talgildu Føroyum at talgilda grundardáturnar. Grundardátur eru grundleggjandi upplýsingar um Føroyar og føroyingar, sum til dømis fólkayvirlitið. Men Føroyar skulu eisini hava talgildan matrikul, tinglýsing og virkisskrá, umframt lendisdáturnar, so sum kort. Allar hesar upplýsingar verða standardiseraðar og góðskumentar so samfelagsnyttan verður sum størst. Kortdáturnar hava Talgildu Føroyar keypt rættindini til frá Umhvørvisstovuni, so tær kunnu gerast frítt atkomuligar fyri øll.
text: #000002
text: Lendisdáturnar, eisini nevndar geodátur, eru partur av Umhvørvisstovuni. Kortini á kortal.fo hava verið ókeypis, men tá talan hevur verið um vevtænastur ella at taka kortini niður fyri at arbeiða við teimum í t.d. ArcGis Pro, Global Mapper ella SketchUp, hava almennir myndugleikar og privat verið noydd at venda sær til Umhvørvisstovuna fyri at fáa hesar dátur móti einum gjaldi fyri hvønn fermetur av korti. Nú eru allar hesar dátur tøkar og ókeypis hjá øllum. “Talgildar grundardátur skapa støði undir nýggjum hentleikum í øllum føroyska samfelagnum. Almenni og kommunali geirin fáa møguleika at effektivisera dagligu fyrisitingina. Samstundis kunnu privatar fyritøkur frítt heinta lendisdátur, og brúka tær til at menna nýggjar, skynsamar loysnir og tænastur. Sostatt er foroyakort.fo ein týðandi varði í føroysku grundardátunum”, sigur Nicolai Mohr Balle, verkætlanarstjóri í Talgildu Føroyum. Landstýriskvinnan í fíggjarmálum, Kristina Háfoss, ið varðar av talgilding, tók nýggju heimasíðuna í nýtslu í dag á kunningartiltaki hjá Talgildu Føroyum í Smæruni í Havn og Petur Nielsen, stjóri á Umhvørvisstovuni, greiddi frá nýggju síðuni.
text: #000003
text: Um tú vilt hava meira at vita, ert tú vælkomin at seta teg í samband við Umhvørvisstovuna, telefon 342400 ella foroyakort@us.fo
text: #000004
text: Staðsetingardepilin: skeið í m.a. fjarleiting (remote sensing)
text: #000005
text: Fyrilestur: Jarðfrøðiligar uppmátingar á landi og í undirgrundini
text: #000006
text: Fá alt tað nýggjasta frá Umhvørvisstovuni við.
text: #000007
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000008
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000009